ແອັບຟຣີ ສຳຫຼັບ ໂທລະສັບສະຫຼາດ ຊ່ອຍນັກຮຽນ ໃນວິຊາຄະນິດສາດ
ແອັບທີ່ເອີ້ນວ່າ PhotoMath ໃຊ້ກ້ອງຈາກໂທລະສັບສະຫຼາດ ສະແກນເອົາສູດເລກຕ່າງໆ ແລ້ວມັນກໍຈະສົ່ງ ຄຳຕອບນັ້ນ ຄືນມາໃຫ້ ພາຍໃນບໍ່ເທົ່າໃດວິນາທີ.
ພວກເດັກນ້ອຍນັກຮຽນ ໂດຍປົກກະຕິແລ້ວ ແມ່ນສາມາດອາ ໄສພໍ່ແມ່ ໃຫ້ກວດເບິ່ງວຽກໂຮງຮຽນ ຂອງເຂົາເຈົ້າວ່າ ຖືກຫຼືບໍ່ ແຕ່ວ່າ ໃນຂະນະທີ່ພວກນັກຮຽນ ໃຫຍ່ຂຶ້ນນັບມື້ ແລະ ວຽກ ໂຮງຮຽນຕ່າງໆ ກໍມີຄວາມສະຫລັບຊັບຊ້ອນຫຼາຍຂຶ້ນ ພວກຜູ້ ປົກຄອງຈຳນວນຫລາຍ ແມ່ນບໍ່ສາມາດ ຫຼື ບໍ່ມີຄຸນນະສົມບັດ ທີ່ຈະຊ່ອຍເຫຼືອພວກເຂົາເຈົ້າໄດ້ ແຕ່ວ່າ ບັດນີ້ມີວິທີແກ້ໄຂແລ້ວ ຢ່າງນ້ອຍກໍສຳຫລັບ ວິຊາຄະນິດສາດ ຫລື ເລກ ຍ້ອນແອັປ ຫຼື application ອັນໜຶ່ງ ທີ່ນັກຊ່ຽວຊານດ້ານຄອມພິວເຕີຊາວ Croatia ຄົນໜຶ່ງໄດ້ປະດິດສ້າງຂຶ້ນມາ ເພື່ອຄິດໄລ່ຄຳຕອບ ຂອງສູດເລກຕ່າງໆ ຜູ້ສື່ຂ່າວວີໂອເອ Zlatica Hoke ລາຍງານ ວ່າ  ທີ່ໃຫ້ໃຊ້ຟຣີດັ່ງກ່າວ ໄດ້ຖືກດາວໂຫລດໄປໃຊ້ແລ້ວ ຫຼາຍລ້ານເທື່ອ ນັບຕັ້ງແຕ່ ມີການເປີດໂຕ ເມື່ອທ້າຍປີກາຍນີ້ ໄຊຈະເລີນສຸກ ມີລາຍ ລະອຽດ ມາສະເໜີທ່ານ ນັກຂຽນໂປຣແກຣມຄອມພິວເຕີ ແລະນັກວິສາຫະກິດ Damir Sabol ໄດ້ ປະດິດສ້າງ ແອັປ ຫຼື application ທີ່ນຳໃຊ້ກ້ອງຖ່າຍຮູບ ຂອງໂທລະສັບສະຫລາດ ບັນທຶກພາບ ດ້ວຍການສະແກນ ເອົາສູດເລກຕ່າງໆ ແລ້ວມັນກໍຈະ ສົ່ງຄຳຕອບຂອງສູດເລກເຫຼົ່ານັ້ນ ຄືນມາໃຫ້ ພາຍໃນບໍ່ເທົ່າໃດວິນາທີ ທ່ານ Sabol ກ່າວວ່າ ແອັປດັ່ງກ່າວ ທີ່ເອີ້ນວ່າ PhotoMath ຫຼື ພາບຄະນິດສາດ ແມ່ນປະຕິບັດງານ ໄດ້ຫຼາຍກວ່ານັ້ນອີກ ທ່ານ Sabol ເວົ້າວ່າ ໄດ້ມີການເປີດຕົວ ແອັປ PhotoMath ຢູ່ທີ່ງານວາງສະແດງຄອມພິວເຕີ ໃນນະຄອນ ຫລວງລອນດອນ ເມື່ອເດືອນຕຸລາປີກາຍນີ້ ທ່ານ Sabol ກ່າວວ່າ ນັບຕັ້ງແຕ່ນັ້ນມາ ແອັປຟຣີດັ່ງກ່າວ ໄດ້ຖືກດາວໂຫລດໄປ ຫຼາຍກວ່າ 11 ລ້ານເທື່ອ ທ່ານ Sabol ເວົ້າວ່າ ໃນຂະນະດຽວກັນ ທ່ານ Sabol ກໍກຳລັງທຳງານ ເພື່ອຫາທາງປັບປຸງ ແອັບທີ່ ປະສົບຜົນສຳເລັດນັ້ນ ໃຫ້ດີຂຶ້ນອີກ ທ່ານ Sabol ເວົ້າວ່າ ບໍລິສັດ MicroBLINK ຂອງ ທ່ານ Sabol ໄດ້ທຳຄວາມກ້າວໜ້າມາແລ້ວ ໃນປີ 2012 ດ້ວຍ ແອັປ PhotoPay ຫລືເທັກໂນໂລຈີ ສະແກນພາບ ທີ່ໃຊ້ສຳຫລັບທຳທຸລະກຳ ດ້ານທະນາຄານທາງໂທລະສັບ ຊຶ່ງສະແກນເອົາໃບບິລເກັບເງິນຕ່າງໆ ແລະ ອຳນວຍ ໃຫ້ສາມາດຈ່າຍເງິນຄ່າບິລເຫຼົ່ານັ້ນ ໄດ້ທັນທີເລີຍ ທ່ານ Sabol ກ່າວວ່າ ທ່ານບໍ່ເສຍໃຈ ເລີຍ ທີ່ສະໜອງ ແອັປ PhotoMath ໃຫ້ໃຊ້ຟຣີ ເພາະວ່າ ມັນເຮັດໃຫ້ບໍລິສັດຂອງທ່ານ ສາມາດສ້າງຖານຂໍ້ມູນທີ່ໃຫຍ່ຂຶ້ນ ແລະໂຄງການຂອງທ່ານ ໄດ້ດຶງດູດຄວາມສົນໃຈ ຈາກບໍລິສັດການສຶກສາໃຫຍ່ໆ ທ່ານ Sabol ເວົ້າວ່າ ແລະພວກນັກຮຽນ ຜູ້ທີ່ມັກໃຊ້ອຸປະກອນອີເລັກໂທຣນິກ ແທນປື້ມ ກໍເຫັນພ້ອມນຳ ເຊັ່ນກັນ